open-index/open-wikipedia-markdown huggingface dataset:
Κέβιν Φρίμαν

Ο **Κέβιν Φρίμαν**, γεννημένος στις 3 Μαρτίου 1978 στο Σπρίνγκφιλντ της Μασαχουσέτης, είναι Αμερικανός πρώην επαγγελματίας καλαθοσφαιριστής. Έχει ύψος 2,01 μέτρα και αγωνιζόταν στη θέση του πάουερ φόργουορντ.

## Καριέρα
Ο Φρίμαν σπούδασε στο πανεπιστήμιο του Κονέκτικατ, με το οποίο κατέκτησε τον τίτλο του πρωταθλητή NCAA το 1999. Στα τέσσερα χρόνια που αγωνίστηκε με την ομάδα του πανεπιστημίου, συμμετείχε σε 140 αγώνες με μέσους όρους 10,5 πόντων, και 6,5 ριμπάουντ, ενώ είχε 53,4% ποσοστό ευστοχίας σε προσπάθειες εντός παιδιάς.

Μετά το τέλος των σπουδών του, επιλέχθηκε να συμμετάσχει με την εθνική πανεπιστημιακή ομάδα των ΗΠΑ στο παγκόσμιο πανεπιστημιακό πρωτάθλημα που διεξήχθη στην Πάλμα ντε Μαγιόρκα της Ισπανίας. Με μέσους όρους 8,0 πόντων και 4,4 ριμπάουντ, βοήθησε την ομάδα του να κατακτήσει το χρυσό μετάλλιο.

Το 2000, υπέγραψε στους Λος Άντζελες Σταρς για το ΑΒΑ, ολοκληρώνοντας τη σεζόν 2000-01 στις Φιλιππίνες. Την επόμενη χρονιά αγωνίστηκε στην Ιταλία και το καλοκαίρι του 2002 μεταγράφηκε στην Αυστραλία, όπου αγωνίστηκε για δύο χρόνια στους Μπρισμπέιν Μπούλετς. Το 2004, επέστρεψε για μικρό χρονικό διάστημα στις Ηνωμένες Πολιτείες και την ομάδα των Γουέσττσεστερ Γουαϊλντφάιρ για την USBL, πριν συνεχίσει για άλλον ένα χρόνο στους Μπρισμπέιν Μπούλετς.

Τη σεζόν 2005-06, υπέγραψε στον Άρη Θεσσαλονίκης αλλά αγωνίστηκε σε μόλις έναν αγώνα πρωταθλήματος, πριν συνεχίσει και πάλι στις Φιλιππίνες και τους Σαν Μιγκέλ Μπίρμεν. Το 2006-07, υπέγραψε στους Τσεγιάνγκ Χόρσις από την Κίνα, για να ολοκληρώσει τη χρονιά στη Βενεζουέλα και το Πουέρτο Ρίκο.

Το καλοκαίρι του 2007, συμφώνησε με την αργεντίνικη Εστουντιάντες ντε Μπαία Μπλάνκα, συνεχίζοντας στην ιταλική Ίμολα και ολοκληρώνοντας τη χρονιά στη βενεζουαλική Κοκόντριλος ντε Καράκας, με την οποία κατέκτησε το τοπικό πρωτάθλημα. Την επόμενη χρονιά, αγωνίστηκε στο Μεξικό και τη Βενεουέλα, για να κλείσει την καριέρα του τη σεζόν 2009-10, φορώντας αρχικά τη φανέλα της ισπανικής Τενερίφης και στη συνέχεια της Εσπαρτάνος ντε Μαρχαρίτα και Κοκόντριλος ντε Καράκας, στη Βενεζουέλα.

Από το 2014, εργάζεται ως τεχνικός διευθυντής της ομάδας καλαθοσφαίρισης του πανεπιστημίου του Κονέκτικατ.

## Παραπομπές


## Πηγές
* Kevin Freeman Stats | College Basketball
* Kevin Freeman Basketball Player Profile
* Kevin Freeman Player Profile, Connecticut, NCAA Stats

Κατηγορία:Καλαθοσφαιριστές Άρη Θεσσαλονίκης
Κατηγορία:Καλαθοσφαιριστές βενεζουελάνικων συλλόγων
Κατηγορία:Καλαθοσφαιριστές ιταλικών συλλόγων
Κατηγορία:Καλαθοσφαιριστές αυστραλιανών συλλόγων
Κατηγορία:Καλαθοσφαιριστές κινεζικών συλλόγων
Κατηγορία:Καλαθοσφαιριστές πορτορικανικών συλλόγων
Κατηγορία:Καλαθοσφαιριστές Εστουντιάντες ντε Μπαία Μπλάνκα
Κατηγορία:Καλαθοσφαιριστές μεξικανικών συλλόγων
Κατηγορία:Καλαθοσφαιριστές Τενερίφης
Όσκαρ Καλύτερης Πρωτότυπης Μουσικής

Το **Όσκαρ Καλύτερης Πρωτότυπης Μουσικής** (αγγλ. *Academy Award for Best Original Score*) είναι ένα από τα βραβεία που απονέμει η Αμερικανική Ακαδημία Κινηματογραφικών Τεχνών και Επιστημών. Για να κερδίσει κάποιο soundtrack μία υποψηφιότητα σε αυτήν την κατηγορία πρέπει να είναι πρωτότυπο, δηλαδή να έχει γραφτεί για τις ανάγκες της εκάστοτε ταινίας.

## Ρεκόρ
Αυτά αφορούν μόνο υποψηφιότητες για το Όσκαρ Καλύτερης Πρωτότυπης Μουσικής. Άλλες κατηγορίες όπως αυτή του Καλύτερου Πρωτότυπου Τραγουδιού δε συμπεριλαμβάνονται.

## Παραπομπές


## Εξωτερικοί σύνδεσμοι
* Oscars.org (official Academy site)
* Oscar.com (official ceremony promotional site)
* The Academy Awards Database  (official site)

Κατηγορία:Βραβεία Όσκαρ
Κατηγορία:Βραβευμένοι με Όσκαρ Καλύτερης Πρωτότυπης Μουσικής
Θεοδώρα Τζήμου

Η **Θεοδώρα Τζήμου** (Τασκένδη, 20 Μαρτίου 1974) είναι Ελληνίδα ηθοποιός.

## Βιογραφία
Σπούδασε στη Δραματική Σχολή του Εθνικού Θεάτρου. Έχει συμμετάσχει σε αρκετές τηλεοπτικές και θεατρικές παραγωγές.

Το 2006 κέρδισε το βραβείο Α' γυναικείου ρόλου για τον ρόλο της στην ταινία *Πανδώρα* από τα Κρατικά Κινηματογραφικά Βραβεία Ποιότητας ΠΕΚΚ του Φεστιβάλ Κινηματογράφου Θεσσαλονίκης. Το 2012, στα βραβεία της Ελληνικής Ακαδημίας Κινηματογράφου, ήταν υποψήφια για το βραβείο Α' γυναικείου ρόλου για τον ρόλο της στην κοινωνική ταινία του Φίλιππου Τσίτου *[[Άδικος κόσμος]]*  και το 2013, στο ίδιο φεστιβάλ, υποψήφια για το βραβείο Β' γυναικείου ρόλου για τον ρόλο της στην δραματική ταινία του Θάνου Αναστόπουλου *Η κόρη*. Το 2018, στα Βραβεία Ελληνικής Ακαδημίας Κινηματογράφου, ήταν υποψήφια για το Βραβείο Β΄ Γυναικείου Ρόλου για την ταινία *[[Ussak]].*

Στην τηλεόραση εμφανίστηκε σε σειρές όπως: *[[Εκείνες κι εγώ]]* (1996), *Το τίμημα του πάθους* (1997), *Τυφλόμυγα* (2007) κ.ά. Επίσης έχει συμμετάσχει στις παραστάσεις *Top Girls* (2016), *Ηρακλής Μαινόμενος* (2011), *Κόκκινα φανάρια* (2012), *Victor Victoria* (2016).

Τις σεζόν 2022-2024 υποδύεται την Βικτωρία Καρτεζίνη στη σειρά του ALPHA « Ο Παράδεισος των Κυριών».

## Παραπομπές


Κατηγορία:Ελληνίδες ηθοποιοί κινηματογράφου
Κατηγορία:Ελληνίδες ηθοποιοί θεάτρου
Κατηγορία:Ελληνίδες ηθοποιοί τηλεόρασης
Σάρον Ντρούκερ

Ο **Σάρον Ντρούκερ** είναι Ισραηλινός προπονητής καλαθοσφαίρισης και πρώην καλαθοσφαιριστής, γεννημένος στις 26 Ιουλίου 1967.

## Καριέρα
Ο Ντρούκερ αγωνίστηκε στην πρώτη και την δεύτερη κατηγορία του Ισραήλ, από το 1985 ως το 1993.

Το 1995, ξεκίνησε την καριέρα του ως βοηθός προπονητή στην ομάδα της Μακάμπι Ρα'ανανά, αναλαμβάνοντας καθήκοντα πρώτου προπονητή το 1999. Το καλοκαίρι του 2000, ανανέωσε για δύο ακόμη χρόνια το συμβόλαιο του και την σεζόν 2002-03 κάθισε στον πάγκο της Χαποέλ Γκαλίλ Ελιόν. Την επόμενη χρονιά, συμφώνησε με την ομάδα της Χαποέλ Ιερουσαλήμ, όπου παρέμεινε ως το 2005, κατακτώντας το ULEB Cup του 2004.

Το καλοκαίρι του 2005, υπέγραψε στην ρωσική Ουράλ Γκρέιτ, με την οποία κατέκτησε το EuroCup Challenge του 2006, ενώ την επόμενη σεζόν συμφώνησε με την Λιέτουβος Ρίτας, αλλά αποχώρησε το Νοέμβριο του 2006, για να ολοκληρώσει την χρονιά στην ομάδα της Οστάνδης από το Βέλγιο. Παρέμεινε στο Βέλγιο και το 2007-08, για να αποχωρήσει τον Οκτώβριο του 2008, συνεχίζοντας ως βοηθός στην Μακάμπι Τελ Αβίβ μέχρι το 2010.

Τον Φεβρουάριο του 2011, προσλήφθηκε στον Άρη, αλλά απολύθηκε δύο μήνες αργότερα, συνεχίζοντας στην ιταλική Σούτορ Μοντεγκρανάρο μέχρι το Νοέμβριο του 2011.

Το καλοκαίρι του 2012, υπέγραψε στην Χαποέλ Ιερουσαλήμ, ενώ παράλληλα ανέλαβε εθνική ομάδα U-20 του Ισραήλ, όπου παρέμεινε για δύο χρόνια. Το 2013, κάθισε στον πάγκο της Χαποέλ Γκιλμπόα Γκαλίλ και από το καλοκαίρι του 2014 βρίσκεται στην ομάδα της Μακάμπι Ρισόν ΛεΖιόν. Επίσης, από το 2016 έχει αναλάβει την εθνική ομάδα ανδρών της Βουλγαρίας.

## Παραπομπές


## Πηγές
* Sharon Drucker Basketball Coach Profile
* DRUCKER, SHARON - Welcome to EUROLEAGUE BASKETBALL
* BeoExcell :: SHARON DRUCKER

Κατηγορία:Ισραηλινοί προπονητές καλαθοσφαίρισης
Κατηγορία:Προπονητές καλαθοσφαίρισης Άρη Θεσσαλονίκης
Κατηγορία:Προπονητές καλαθοσφαίρισης ισραηλινών συλλόγων‎
Κατηγορία:Προπονητές καλαθοσφαίρισης ιταλικών συλλόγων‎
Κατηγορία:Προπονητές καλαθοσφαίρισης ρωσικών συλλόγων‎
Κατηγορία:Προπονητές καλαθοσφαίρισης λιθουανικών συλλόγων‎‎
Δημοσθένης Στεφανίδης

Ο **Δημοσθένης Στεφανίδης** (1896 - 24 Φεβρουαρίου 1975), του Σοφοκλή, ήταν Έλληνας πανεπιστημιακός και νομικός. Έγινε γνωστός κυρίως από τη διατύπωση της οικονομικής θεωρίας της "άνισης ανταλλαγής".

## Βιογραφία
Γεννήθηκε στη Σκύρο το 1896 και σπούδασε νομικά στα πανεπιστήμια των Αθηνών και της Φρανκφούρτης.

Υπηρέτησε ως καθηγητής Πολιτικής Οικονομίας του ΑΠΘ από το 1928 ως την απόλυσή του από την κατοχική κυβέρνηση το 1942 και έπειτα ως καθηγητής Νομικής στο ΕΚΠΑ από το 1950 ως το 1966, οπότε συνταξιοδοτήθηκε.

Υπηρέτησε ως πρόεδρος του ΙΚΑ από το 1951 ως τις 10 Νοεμβρίου του ίδιου έτους.

Μεταξύ άλλων έγραψε το έργο "Οικονομικαί Μελέται" (Αθήνα 1926).

## Βιβλιογραφία

* «Τα Εμπορικά Επιμελητήρια κατά την εν Ελλάδι ιδία μορφή των», Αθήναι 1926.
* «Οικονομικαί Μελέται», Αθήναι  1926.
* «Ο Ιμπεριαλισμός. Η φύσις του, τα μέσα της κατισχύσεώς του και αι σπουδαιότεραι εκδηλώσεις του. Συμβολή προς διερεύνησιν της πολιτικής και οικονομικής ζωής», Αθήναι 1927.
* « Η Εισροή Ξένων Κεφαλαίων και αι οικονομικαί και πολιτικαί της συνέπειαι», Θεσσαλονίκη 1930.
* «Η Παγκόσμιος Οικονομική Κρίσις και η Ελλάς», Θεσσαλονίκη 1932.

## Παραπομπές


Κατηγορία:Έλληνες νομικοί
Κατηγορία:Έλληνες πανεπιστημιακοί του 20ού αιώνα
Κατηγορία:Διοικητές του ΙΚΑ
Δυναστεία του Λέοντος

Η **Δυναστεία του Λέοντος Α' ** είναι μία δυναστεία της Ανατολικής Ρωμαϊκής αυτοκρατορίας, που τα μέλη της ήταν αυτοκράτορες από το 457 έως το 518 στην Κωνσταντινούπολη για 61 έτη. 

Η δυναστεία συνδέεται με την προηγούμενη Δυναστεία του Θεοδοσίου Α', μέσω του Μαρκιανού αυτοκράτορα: η 2η σύζυγός του ήταν η Πουλχερία, κόρη του Αρκαδίου, ενώ από την 1η σύζυγό του είχε κόρη τη Μαρκία Ευφημία, μητέρα του Μαρκιανού ο οποίος νυμφεύτηκε τη Λεοντία, κόρη του Λέοντος Α'.

Όλα τα μέλη της σχετίζονται, όχι με εξ αρρενογονίας δεσμούς, αλλά με εξ αγχιστείας δεσμούς με τον Λέοντα Α'.

* Λέων Α' ο Θράκας (457-474)
* Λέων Β' (474), εγγονός του Λέοντος Α'
* Ζήνων (474-475, 476-491), πρώτος σύζυγος της Αριάδνης, κόρης του Λέοντος Α'
* Βασιλίσκος (475-476), αδελφός της Βηρίνας, συζύγου του Λέοντος Α'
* Αναστάσιος Α΄ ο *δίκορος* (491-518), δεύτερος σύζυγος της Αριάδνης, κόρης του Λέοντος Α'.

Ο Λέων Α' είχε και μία μικρότερη κόρη, τη Λεοντία, σύζυγο του Μαρκιανού σφετεριστή, υιού του Ανθεμίου αυτοκράτορα του Δυτικού Ρωμαϊκού κράτους (467-472).

Τη Δυναστεία του Λέοντος Α' διαδέχθηκε ο Ιουστίνος Α' της Δυναστείας του Ιουστινιανού.
## Γενεαλογία

## Δείτε επίσης
*Κατάλογος Βυζαντινών αυτοκρατόρων
*Βυζαντινές Δυναστείες

Λεοντος

Λεοντος
Νικόλαος Λεοντίδης

Ο **Νικόλαος Λεοντίδης** (1881 - 1942) ήταν Έλληνας δικηγόρος και πολιτευτής. 

## Βιογραφία
### Σπουδές
Γεννήθηκε στην Τραπεζούντα του Πόντου το 1881 και εργάστηκε ως δημοσιογράφος και ως δικηγόρος. Σπούδασε πολιτικές επιστήμες στην Αθήνα και στο Παρίσι. 

### Πολιτική σταδιοδρομία
Εξελέγη βουλευτής Δράμας με το Λαϊκό Κόμμα το 1932 και Θεσσαλονίκης το 1935.
Στην κυβέρνηση Τσαλδάρη υπηρέτησε ως υπουργός γενικός διοικητής Θράκης, από τις 25 Νοεμβρίου 1932 ως τις 16 Ιανουαρίου 1933, συμβάλλοντας στην ανακούφιση των προσφύγων στην Ελλάδα. Νωρίτερα ήταν και διευθυντής του Υπουργείου Προνοίας.

### Θάνατος
Απεβίωσε σε ηλικία 61 ετών στη Δράμα, το 1942.

## Παραπομπές


Κατηγορία:Βουλευτές Δράμας
Κατηγορία:Βουλευτές Θεσσαλονίκης
Κατηγορία:Έλληνες υπουργοί Γενικοί Διοικητές Θράκης
Κατηγορία:Βουλευτές εκλεγμένοι με το Λαϊκό Κόμμα
Αθανάσιος Μαυροειδής

Ο **Αθανάσιος Ι. Μαυροειδής** (1895 - 17 Ιουνίου 1949) ήταν Έλληνας δικηγόρος και πολιτικός, ο οποίος υπηρέτησε ως βουλευτής μέχρι τον θάνατό του.
## Βιογραφία
Γεννήθηκε το 1895 και σπούδασε νομικά.. Εξελέγη βουλευτής Φθιωτιδοφωκίδος το 1946 με τον Συνδυασμό Ηνωμένης Παρατάξεως Εθνικοφρόνων (Κόμμα Ανασυγκροτήσεως) με 7.403 ψήφους. 

Πέθανε στις 17 Ιουνίου 1949 στην Αθήνα, ενώ ήταν εν ενεργεία βουλευτής και κηδεύτηκε από τον ιερό ναό Αγίου Γεωργίου (Καρύτση). Ήταν παντρεμένος με τη Σοφία Μαυροειδή και είχαν 1 γιο, τον Κωνσταντίνο.

## Παραπομπές


Κατηγορία:Βουλευτές Φθιωτιδοφωκίδας
Κατηγορία:Βουλευτές εκλεγμένοι με το κόμμα των Βασιλοφρόνων
Δολοφονία του Γκράμος Παλούσι

Η **δολοφονία του Γκράμος Παλούσι** συνέβη στις 4 Σεπτεμβρίου 2004 στη Ζάκυνθο, όταν ο εικοσάχρονος Αλβανός Γκράμος Παλούσι (), που γιόρταζε την νίκη της εθνικής ομάδας ποδοσφαίρου της Αλβανίας επί της εθνικής ομάδας ποδοσφαίρου της Ελλάδας, από Έλληνα κατά τη διάρκεια διαπληκτισμού μετά το τέλος του ποδοσφαιρικού αγώνα.

Το γεγονός οδήγησε σε εκτεταμένες διαμαρτυρίες σε διάφορες περιοχές της Αλβανίας και της Ελλάδας. Ο δράστης της δολοφονίας, Παναγιώτης Κλαδής, καταδικάστηκε σε ισόβια κάθειρξη σε πρώτο βαθμό, ενώ αργότερα η ποινή του μειώθηκε στα 22 χρόνια από δευτεροβάθμιο δικαστήριο στις αρχές του 2010.

## Περιστατικό
Στις 4 Σεπτεμβρίου 2004, μετά την νίκη της εθνικής Αλβανίας επί της αντίστοιχης ομάδας της Ελλάδας, το θύμα μαζί με τον αδελφό του και έναν φίλο τους, δέχθηκαν επίθεση στο νησί της Ζακύνθου από τον Ελληνοαμερικανό Παναγιώτη Κλαδή και ακόμα έναν οπαδό της ελληνικής ομάδας. Ο Γκράμος Παλούσι μαχαιρώθηκε θανάσιμα από τον Παναγιώτη Κλαδή, ενώ οι άλλοι δύο Αλβανοί τραυματίστηκαν. Η Ελληνική Αστυνομία συνέλαβε δύο άτομα για την επίθεση. Το 2006, ο Παναγιώτης Κλάδης καταδικάστηκε αρχικά σε ισόβια φυλάκιση και το 2010, σε μειωμένη ποινή 22 ετών κάθειρξης για δολοφονία, ενώ ο συνεργός του καταδικάστηκε σε 12 μήνες φυλάκιση και τρία χρόνια με περιοριστικούς όρους.

## Αντιδράσεις
Η πρώτη συνεδρίαση του Κοινοβουλίου της Αλβανίας ξεκίνησε με τη ψήφιση δήλωσης διαμαρτυρίας των βουλευτών που καταδίκαζε τη δολοφονία του Γκράμος Παλούσι. Στη Θεσσαλονίκη διοργανώθηκε διαδήλωση με τη συμμετοχή του *Φόρουμ Αλβανών Μεταναστών* και αντιρατσιστικών οργανώσεων, ενώ δυο μέρες αργότερα αντιρατσιστική ομάδα κατέλαβε το πολιτικό γραφείο του τότε νομάρχη Θεσσαλονίκης Παναγιώτη Ψωμιάδη. Στην Αθήνα διοργανώθηκε από αντιρατσιστικές οργανώσεις πορεία προς τη Βουλή των Ελλήνων, ενώ ομάδα αναρχικών προκάλεσαν επεισόδια μικρής έκτασης με ρίψεις βομβών μολότοφ χωρίς να υπάρξουν τραυματίες και συλλήψεις. Ανάλογες κινητοποιήσεις έγιναν στα Χανιά και τα Ιωάννινα.

Στην Αλβανία, ομάδες νέων διοργάνωσαν πορείες προς την πλατεία Μητέρας Τερέζας
στα Τίρανα ενώ εκατοντάδες πολίτες παρευρέθηκαν στην κηδεία του. Το *Αλβανικό Συμβούλιο Νεολαίας* ζήτησε, από τον δήμο Τιράνων και τον τότε δήμαρχο και μετέπειτα πρωθυπουργό Έντι Ράμα, την μετονομασία οδού πλησίον του σταδίου Κεμάλ Στάφα στο όνομα του Γκράμος Παλούσι. Η εθνική ομάδα της Αλβανίας δώρισε στην οικογένεια του εκλιπόντος το ποσό των 10.000 δολαρίων, ενώ η Αλβανική Ομοσπονδία Ποδοσφαίρου αιτήθηκε από τη FIFA την άδεια ώστε οι παίκτες της εθνικής ομάδας να μπορούν να φορούν μαύρα περιβραχιόνια στον επόμενο αγώνα με την εθνική ομάδα της Γεωργίας.

## Παραπομπές


## Προτεινόμενη βιβλιογραφία
* 

Παλουσι Γκραμος
Κατηγορία:Ρατσισμός στην Ελλάδα
Κατηγορία:Εγκλήματα μίσους
Κατηγορία:Ιστορία του Ελληνικού ποδοσφαίρου
Κατηγορία:Αθλητισμός στη Ζάκυνθο
Κατηγορία:Χουλιγκανισμός
Χρήστος Φουσιάνης

Ο **Χρήστος Φουσιάνης** (1902 - 1989), του Γεωργίου ήταν Έλληνας καθηγητής πανεπιστημίου, ο οποίος υπηρέτησε ως βουλευτής Μεσσηνίας την περίοδο 1946-50.

## Βιογραφία
Γεννήθηκε το 1902 στο Χατζή Πυλίας. 

Σπούδασε στη Φυσικομαθηματική Σχολή του Πανεπιστημίου των Αθηνών και ήταν κοσμήτορας της Σχολής Θετικών Επιστημών του ίδιου πανεπιστημίου, από το 1965 ως το 1966.

Εξελέγη βουλευτής Μεσσηνίας το 1946 με τον Λαϊκό Κόμμα , συγκεντρώνοντας  12.107 ψήφους. 

Ήταν παντρεμένος με την Μάρθα Παπαθεοδοσίου και είχαν 1 γιο.

Πέθανε το 1989.

## Παραπομπές


Κατηγορία:Βουλευτές Μεσσηνίας
Κατηγορία:Έλληνες πανεπιστημιακοί του 20ού αιώνα
Κατηγορία:Βουλευτές εκλεγμένοι με το Λαϊκό Κόμμα
Καϊνάν (γιος του Αρφαξάδ)

Ο **Καϊνάν** (κάποιες φορές και *Κενάν* ή *Κεϊνάν*) (εβραϊκά: קֵינָן) αναφέρεται στη Μετάφραση των Εβδομήκοντα του Βιβλίου της Γενέσεως, το Βιβλίο των Ιωβηλαίων, και την τη γενεαλογία του Ιησού από το Κατά Λουκάν 3:36 της Καινής Διαθήκης. Περιγράφεται ως ο γιος του Αρφαξάδ και πατέρας του Σαλά, που έζησε τον καιρό μεταξύ του Νώε και του Αβραάμ. Ένας πατριάρχης επίσης με το όνομα Καϊνάν αναφέρεται σε όλες τις εκδοχές της Γένεσις να έχει ζήσει πριν τον Κατακλυσμό.   

Ο μετά τον Κατακλυσμό Καϊνάν δεν εμφανίζεται στο Εβραϊκό Μασοριτικό κείμενο της Γενέσεως, όπου ο Αρφαξάδ σημειώνεται ως ο πατέρας του Σαλά. Παραλείπεται επίσης και από τα γραπτά του Εβραίου ιστορικού Ιώσηπου. Οι πρώιμοι χριστιανοί συγγραφείς όπως ο Ειρηναίος και ο Ευσέβιος της Καισαρείας πιστεύουν ότι η παρουσία του είναι λάθος, κυρίως βάσει της παράλειψής του από το Μασοριτικό κείμενο, και πολλοί κατοπινοί μελετητές έχουν ακολουθήσει αυτήν την άποψη. Όμως, η Helen Jacobus πιστεύει ότι η παράλειψη από το Μασοριτικό κείμενο είναι εσκεμμένη. 

Παρά την παράλειψή του ονόματός του στο εβραϊκό κείμενο, υπάρχει αρκετές παραδόσεις στη γραπτή παράδοση για αυτόν τον Καϊνάν:  

Σύμφωνα με το *Βιβλίο των Ιωβηλαίων*, ο Καϊνάν έμαθε γράμματα από τον πατέρα του, και ανακάλυψε χαραγμένη στους βράχους μια επιγραφή από παλιότερες γενιές που διατηρούσε την επιστήμη της αστρολογίας όπως την είχαν μάθει στους ανθρώπους οι Εγρήγοροι, άγγελοι που επαναστάτησαν κατά του Θεού πριν τον Κατακλυσμό. Αναφέρεται επίσης ότι είχε παντρευτεί την κόρη του Μαδαί που λεγόταν Μελκά.   

Το *Sefer haYashar* (εβραϊκό Μιδράς) περιγράφει τον Καϊνάν ως κάτοχο μεγάλης αστρολογικής σοφίας, η οποία είχε χαραχθεί σε πέτρινες πλάκες, και ως γιο του Σηθ και όχι του Αρφαξάδ, δηλαδή ως τον πριν τον Κατακλυσμό Καϊνάν.  

Στο *Η Εποχή των Πατριαρχών: ή η Ιστορία και Θρησκεία της Ανθρωπότητας* (1854) (The Patriarchal Age: or, the History and Religion of Mankind), ο George Smith γράφει:

:"*Είναι αξιοθαύμαστο ότι παρά την παράλειψη του Καϊνάν από το εβραϊκό κείμενο, και την μετέπειτα γενική απόρριψή του από τους ιστορικούς, υπάρχουν περισσότερες παραδόσεις που έχουν διασωθεί γι’ αυτόν παρά για τον γιο του, Σαλά. 'Το Αλεξανδρινό Χρονικό αναφέρει ότι οι [[Σαμαρείτες]] κατάγονταν από τον Καϊνάν.  Ο Ευστάθιος ο Αντιοχεύς αναφέρει ότι κατάγονταν από αυτόν οι  Saggodians, ο [[Γεώργιος Σύγκελλος]] οι  Gaspheni, ο [[Άγιος Επιφάνιος|Επιφάνιος]] οι Cajani. Εκτός από τα παραπάνω, λέγεται ότι ο Καϊνάν ήταν ο πρώτος μετά τον Κατακλυσμό που ανακάλυψε την αστρολογία, και ότι οι γιοι του τον κάνανε θεό, και λατρεύανε την εικόνα του μετά το θάνατό του. Η ίδρυση της πόλης [[Χαρράν]] στη Μεσοποταμία επίσης αποδίδεται σε αυτόν, και εικάζεται ότι ονομάστηκε έτσι από ένα γιο του που είχε αυτό το όνομα.' -*Anc. Univ. Hist.*, vol. i, p. 96, *note."

Η Ορθόδοξη Εκκλησία τιμά τον Καϊνάν ως άγιο και εορτάζει τη μνήμη του την Κυριακή προ της Χριστού γεννήσεως ή Κυριακή των Προπατόρων. 

Καϊνᾶν ἡμῖν ἐξεγήγερται νέος,
Τῷ πρὶν Καϊνᾶν, ἐμφερὴς ἐκ τοῦ τρόπου.

## Παραπομπές

 
Κατηγορία:Πρόσωπα της Παλαιάς Διαθήκης
Κατηγορία:Άγιοι της Κυριακής των Προπατόρων
Κατηγορία:Χριστιανοί άγιοι από την Παλαιά Διαθήκη
Ανδρέας Σταύρου

Ο **Ανδρέας Σταύρου** (γενν. 1 Μαρτίου 1958, Λευκωσία) είναι Κύπριος παλαίμαχος διεθνής ποδοσφαιριστής, ο οποίος αγωνιζόταν ως κεντρικός αμυντικός και έκανε μεγάλη σταδιοδρομία τόσο στο Παγκύπριο πρωτάθλημα ποδοσφαίρου με το ΑΠΟΕΛ (197 συμμετοχές), όσο και στο Ελληνικό πρωτάθλημα με τη Δόξα Δράμας (186 συμμετοχές). 

Ο Σταύρου απασχολείται ως γυμναστής στην Μέση Εκπαίδευση της Ελλάδας, ενώ έχει διατελέσει προπονητής σε όλες τις μεγάλες ομάδες της Ρόδου (Α.Σ. Ρόδος, Διαγόρας Ρόδου και Ιαλυσός), με αξιοσημείωτες επιτυχίες.

Το 2004 τιμήθηκε από τον ΠΣΑΤ με το βραβείο Fair Play. Ειδικότερα, κατά τη διάρκεια του αγώνα Κερατσίνι - Διαγόρας η ομάδα του πέτυχε γκολ ενώ ο τερματοφύλακας του Κερατσινίου βρισκόταν τραυματισμένος. Ο Σταύρου, στην επόμενη φάση, ζήτησε από τους παίκτες του να μην πιέσουν προκειμένου να δεχθούν γκολ καθώς θεώρησε ότι ήταν άδικος ο τρόπος με τον οποίο επιτεύχθηκε το τέρμα της ομάδας του.

Κατοικεί στη Ρόδο. Είναι παντρεμένος και έχει δύο παιδιά.

## Πηγές

* Διεθνής αθλητική ιστοσελίδα
* Γεώργιος Παγιωτέλης, "*Το Έπος της Α΄Εθνικής*", ένθετο περιοδικού "*Οι Παγκόσμιοι*", έκδοση Κλ. Γεωργαλάς Ε.Π.Ε.
*"*40 Χρόνια Ποδόσφαιρο και ΠΡΟ-ΠΟ*" (έκδοση εφημερίδας "Προπόραμα" (2000)

## Παραπομπές


Σταυρου Ανδρεας
Σταυρου Ανδρεας
Σταυρου Ανδρεας
Σταυρου Ανδρεας
Κατηγορία:Ποδοσφαιριστές Α΄ κατηγορίας Κύπρου
Σταυρου Ανδρεας
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ξένοι ποδοσφαιριστές στην Ελλάδα
Κατηγορία:Κύπριοι ποδοσφαιριστές στο εξωτερικό
Νίκος Κόβης

Ο **Νίκος Κόβης** (γενν. στην Κωνσταντινούπολη στις 6 Ιανουαρίου 1953) είναι Έλληνας της Τουρκίας, πρώην διεθνής ποδοσφαιριστής, ο οποίος αγωνιζόταν ως κεντρικός αμυντικός. Αγωνίστηκε ως διεθνής στην Εθνική ομάδα ανδρών της Τουρκίας.

Ο Νίκος Κόβης αποτέλεσε τεχνικός διευθυντής της ακαδημίας νέων του Παναθηναϊκού μέχρι το 2010.

Ήταν ο τέταρτος ποδοσφαιριστής γεννημένος στην Τουρκία, αλλά με ελληνική καταγωγή, που αγωνίστηκε στην Εθνική Τουρκίας, μετά τον θρύλο της Φενέρμπαχτσε, μαζί με τον Λευτέρη Αντωνιάδη, τον Κώτσο Κασάπογλου της Ιστανμπούλσπορ και τον Αλέκο Ιορδάνου της Μπεσίκτας.

## Καριέρα
Ο Νίκος Κόβης ξεκίνησε το ποδόσφαιρο από τη Βέφα ΣΚ και στην ηλικία των 16 ετών το 1969, έκανε το ντεμπούτο το στην πρώτη ομάδα στον αγώνα της τελευταίας αγωνιστικής του πρωταθλήματος της περιόδου 1968-69 και έκτοτε καθιερώθηκε, ξεκινώντας την επαγγελματική του ποδοσφαιρική καριέρα. Το 1973 μεταγράφηκε στη Μπεσίκτας, με τη φανέλα της Μπεσίκτας αγωνίστηκε 5 χρόνια και το 1978 ήρθε στην Ελλάδα για τον Παναθηναϊκό. Με τον Παναθηναϊκό αγωνίστηκε 5 χρόνια και το 1983 μεταγράφηκε στον ΟΦΗ, όπου και αγωνίστηκε για 2 χρόνια μέχρι το 1985, όπου και αποσύρθηκε από την ενεργό δράση.

## Τίτλοι και Διακρίσεις
Ο Νίκος Κόβης κατέκτησε το 1975 με την Μπεσίκτας το Κύπελλο Τουρκίας, σκοράροντας 1 γκολ στον τελικό, με αντίπαλο την Τραμπζονσπόρ.

Το 1982 κατέκτησε με τον Παναθηναϊκό το Κύπελλο Ελλάδας.

## Προπονητική καριέρα
 
Έπειτα από την απόσυρσή του από την ενεργό δράση σαν ποδοσφαιριστής, ασχολήθηκε ως προπονητής. Αποτέλεσε προπονητής του Λεβαδειακού, του Παναργειακού, της Προοδευτικής, του Π.Α.Σ. Γιάννινα, της Ε.Α. Ρεθυμνιακού, της Καλλιθέας, του Αθηναϊκού, του Απόλλων Σμύρνης, του Πατραϊκού, καθώς και του Α.Ο. Αγ. Νικολάου Κρήτης.

## Παραπομπές


Κατηγορία:Ποδοσφαιριστές Βέφα ΣΚ
Κατηγορία:Ποδοσφαιριστές Μπεσίκτας
Κατηγορία:Ποδοσφαιριστές Παναθηναϊκού
Κατηγορία:Ποδοσφαιριστές ΟΦΗ
Κατηγορία:Προπονητές ποδοσφαίρου Λεβαδειακού
Κατηγορία:Προπονητές ποδοσφαίρου Προοδευτικής
Κατηγορία:Προπονητές ποδοσφαίρου Π.Α.Σ. Γιάννινα
Κατηγορία:Προπονητές ποδοσφαίρου Αθηναϊκού
Κατηγορία:Προπονητές ποδοσφαίρου Απόλλωνα Σμύρνης
Κατηγορία:Έλληνες ομογενείς ποδοσφαιριστές
Δυναστεία του Βαλεντινιανού

Η **Δυναστεία του Βαλεντινιανού (Ουαλεντινιανού)** είναι μία δυναστεία της Ρωμαϊκής αυτοκρατορίας, που τα μέλη της ήταν αυτοκράτορες από το 364 έως το 383 στην Κωνσταντινούπολη για 19 έτη.

Μετά τη Δυναστεία του Κωνσταντίνου αυτοκράτορας έγινε ο Ιοβιανός, και όταν αυτός απεβίωσε, ο Στρατός εξέλεξε τον Βαλεντινιανό Α΄. Ο νέος αυτοκράτορας διαίρεσε το Ρωμαϊκό Κράτος και διοικούσε το Δυτικό μέρος ενώ το Ανατολικό το παραχώρησε στον αδελφό του Βάλη. Όταν απεβίωσε o Βαλεντινιανός Α΄ το 375, τον διαδέχθηκε στο Δυτικό Ρωμαϊκό Κράτος ο πρώτος γιος του Γρατιανός. Τα μέλη της δυναστείας είναι:
* Βαλεντινιανός Α΄ (Ουαλεντινιανός Α΄) διαίρεσε το Ρωμαϊκό Κράτος και κράτησε το Δυτικό μέρος (364-375)
* Βάλης (Ουάλης) αυτοκράτορας του Ανατολικού Ρωμαϊκού Κράτους (364-378)
* Γρατιανός αυτοκράτορας του Δυτικού Ρωμαϊκού Κράτους (375-383)
* Βαλεντινιανός Β΄ αυτοκράτορας του Δυτικού Ρωμαϊκού Κράτους (383-392), αν και είχε ανακηρυχθεί αυτοκράτορας από το στρατό από το 375.

Το 378 σκοτώθηκε ο Βάλης στην Αδριανούπολη αντιμετωπίζοντας τους Γότθους και τον διαδέχθηκε στο Ανατολικό Ρωμαϊκό Κράτος ο Θεοδόσιος Α΄. Το 383 απεβίωσε ο Γρατιανός και τον διαδέχθηκε στο Δυτικό Ρωμαϊκό Κράτος ο νεότερος αδελφός του Βαλεντινιανός Β΄ ώσπου απεβίωσε το 392, οπότε ανέλαβε ο Θεοδόσιος Α΄ ως αυτοκράτορας όλου του Ρωμαϊκού κράτους, ιδρύοντας τη Δυναστεία του Θεοδοσίου.
## Γενεαλογία της δυναστείας του Βαλεντινιανού Α΄

## Δείτε επίσης
* Κατάλογος Βυζαντινών αυτοκρατόρων
* Βυζαντινές Δυναστείες

Κατηγορία:Βυζαντινές αυτοκρατορικές δυναστείες

Βαλεντινανου
Βαλτικοί Αγώνες Αγωνισμάτων Ρίψεων

Οι **Βαλτικοί Αγώνες Αγωνισμάτων Ρίψεων** (εσθονικά: *Heitealade Balti maavõistlus*, λετονικά: *Baltijas valstu mačsacīkste mešanu disciplīnās*, λιθουανικά: *Baltijos šalių metimų mačas*) είναι διεθνείς αγώνες στίβου για αθλητές των Βαλτικών χωρών ανωτέρου επιπέδου, κάτω από την ηλικία των 23, των 20 και των 18, οι οποίοι διοργανώνονται ετησίως το Μάιο από την Εσθονική, τη Λετονική και τη Λιθουανική Ομοσπονδία Στίβου.

Η διοργάνωση πραγματοποιήθηκε για πρώτη φορά στη Βάλμιερα στη Λετονία την 1η Οκτωβρίου του 2011 στο Στάδιο Γιάνις Ντάλινς και από τότε έχει διεξαχθεί οκτώ φορές μέχρι και την πιο πρόσφατη που έλαβε χώρα στο Ράκβερε στην Εσθονία στις 26 Μαΐου του 2018.

Οι Βαλτικοί Αγώνες Αγωνισμάτων Ρίψεων έχουν πραγματοποιηθεί από δύο φορές σε όλες τις Βαλτικές χώρες, στις πόλεις Βάλμιερα (2), Κάρκσι-Νούια (2) και Αλίτους (2). Οι δύο πρώτοι αγώνες διεξήχθησαν Σεπτέμβριο και Οκτώβριο όπου αυτό άλλαξε σε Μάιο από το 2013 έως και σήμερα.

Οι αγώνες αφορούν μόνο τους αθλητές που ειδικεύονται στα αγωνίσματα ρίψεων που είναι η δισκοβολία, ο ακοντισμός, η σφυροβολία και η σφαιροβολία. Στο πρόγραμμα περιλαμβάνονται τριάντα δύο αγωνίσματα, οκτώ ανά κατηγορία, δεκαέξι περισσότερα από το Ευρωπαϊκό Κύπελλο Χειμερινών Ρίψεων λόγω του ότι δεν περιλαμβάνονται οι κατηγορίες U20 και U18.

Στη διοργάνωση υπάρχει ξεχωριστή βαθμολογία η οποία αναδεικνύει την πρωταθλήτρια χώρα συνολικά και λειτουργεί με το ίδιο βαθμολογικό σύστημα του Ευρωπαϊκού Κυπέλλου Χειμερινών Ρίψεων που πραγματοποιείται τον Μάρτιο. Η μοναδική πρωταθλήτρια χώρα είναι η Εσθονία έχοντας κατακτήσει έξι τίτλους από το 2011 έως το 2016. 

Η τέταρτη έκδοση των αγώνων που έλαβε χώρα στη Βάλμιερα στη Λετονία το 2014 διεξήχθη ως Διεθνείς Αγώνες Αγωνισμάτων Ρίψεων με τη συμμετοχή και της Λευκορωσίας η οποία βαθμολογήθηκε μαζί με τις άλλες χώρες.

Σήμερα είναι η μόνη διοργάνωση που αφορά συγκεκριμένη γεωγραφική περιοχή και χρησιμεύει ως μία προετοιμασία των αθλητών για τις εθνικές και τις διεθνείς διοργανώσεις ανοιχτού στίβου που ακολουθούν.

## Διοργανώσεις

## Ρεκόρ
### Ανώτερο ανδρών

### Ανώτερο γυναικών

## Παραπομπές


Ρίψεων
Ζ Πηγάσου

Ο **ζ (ζήτα) Πηγάσου** (Zeta Pegasi, ζ Peg) ή **42 Πηγάσου** (ονομασία κατά Φλάμστηντ) είναι αστέρας που βρίσκεται σε απόσταση 204 ετών φωτός από τη Γη, στον αστερισμό Πήγασο. Φέρει το παραδοσιακό ιδιαίτερο όνομα **Χομάμ**, που προέρχεται από την αραβική φράση «υψηλόφρων άνθρωπος ή αστέρας». Το φαινόμενο οπτικό μέγεθός του είναι 3,4, δηλαδή είναι αρκετά φωτεινός ώστε να διακρίνεται με γυμνό μάτι μάτι στον ουρανό, ακόμα και σε σεληνόφωτες νύχτες ή και με μέτρια φωτορύπανση: Είναι ο έκτος φωτεινότερος αστέρας στον Πήγασο, μετά τους ε, β, α, γ και η. Ο αστέρας φέρει επιπλέον τα ονόματα  **HR 8634, [[Επισκόπηση Βόννης|BD]] +10°4797, [[Κατάλογος Χένρυ Ντρέιπερ|HD]] 214923, [[Κατάλογος αστέρων Αστεροσκοπείου Σμιθσόνιαν|SAO]] 108103** και **[[Κατάλογος HIPPARCOS|HIP]] 112029**, που αντιστοιχούν στην αναφορά του στους καταλόγους αστέρων.

Το φάσμα του μ Πηγάσου υποδηλώνει αστέρα της Κύριας ακολουθίας. Η διάμετρός του είναι περίπου τετραπλάσια αυτής του Ηλίου. Είναι παλλόμενος μεταβλητός αστέρας με μη ακτινικές ταλαντώσεις, του οποίου η λαμπρότητα μεταβάλλεται ελαφρότατα με περίοδο 22,952 ± 0,804 ώρες. Η ηλικία του ζ Πηγάσου εκτιμάται σε 120 περίπου εκατομμύρια έτη και περιστρέφεται ταχέως γύρω από τον άξονά του, καθώς η γραμμική ταχύτητα εκ περιστροφής των σημείων του ισημερινού του ανέρχεται σε 140 ως 210 χιλιόμετρα ανά δευτερόλεπτο, έναντι 2 στην περίπτωση του Ηλίου. Η ενεργός θερμοκρασία της αστρικής ατμόσφαιρας του ζ Πηγάσου είναι περίπου 11.190&nbsp;K, και αντιστοιχεί στη χαρακτηριστική γαλανόλευκη απόχρωση του φωτός ενός αστέρα φασματικού τύπου B.

Ο αστέρας έχει ερευνηθεί για περίσσεια υπερύθρου, η οποία μπορεί να υποδεικνύει την παρουσία περιαστρικής ύλης, αλλά κάτι τέτοιο δεν εντοπίσθηκε. Ο ζ Πηγάσου έχει δύο οπτικούς συνοδούς αστέρες: Ο πρώτος έχει φαινόμενο μέγεθος 11,6 και βρίσκεται σε γωνιακή απόσταση (διαχωρισμό) 68 δευτερολέπτων της μοίρας, σε γωνία θέσης 139° (το 1997). Ο δεύτερος συνοδός είναι 11ου μεγέθους και βρίσκεται σε γωνιακή απόσταση 177 δευτερολέπτων της μοίρας, σε γωνία θέσης 5°.. Ο ζ Πηγάσου δεν αποτελεί μέλος αστρικού σμήνους ή ομάδας. Απομακρύνεται από τη Γη και το Ηλιακό Σύστημα με ταχύτητα 7 χιλιόμετρα το δευτερόλεπτο (25.000 χιλιόμετρα την ώρα).

## Παραπομπές

## Δείτε επίσης
* Κατάλογος αστέρων του Πηγάσου

Ζ Πηγασου
Ζ
Κατηγορία:Αστέρες με ονομασία κατά Bayer
Μ Πηγάσου

Ο **μ (μι) Πηγάσου** (μ Pegasi, μ Peg) ή **48 Πηγάσου** (ονομασία κατά Φλάμστηντ) είναι αστέρας που βρίσκεται σε απόσταση 106 ετών φωτός από τη Γη, στον αστερισμό Πήγασο. Φέρει το παραδοσιακό ιδιαίτερο όνομα **Σανταλμπαρί**, που προέρχεται από την αραβική φράση «τυχερό (άστρο) του μεγαλοπρεπούς». Το φαινόμενο οπτικό μέγεθός του είναι 3,5, δηλαδή είναι αρκετά φωτεινός ώστε να διακρίνεται με γυμνό μάτι μάτι στον ουρανό, ακόμα και σε σεληνόφωτες νύχτες ή και με μέτρια φωτορύπανση: Είναι ο έβδομος φωτεινότερος αστέρας στον Πήγασο, μετά τους ε, β, α, γ, η και ζ.

Ο αστέρας φέρει επιπλέον τα ονόματα  **[[Κατάλογος κοντινών αστέρων Gliese|GJ]] 4298, HR 8684, [[Επισκόπηση Βόννης|BD]] +23°4615, [[Κατάλογος Χένρυ Ντρέιπερ|HD]] 216131, [[Κατάλογος αστέρων Αστεροσκοπείου Σμιθσόνιαν|SAO]] 90816** και **[[Κατάλογος HIPPARCOS|HIP]] 112748**, που αντιστοιχούν στην αναφορά του στους καταλόγους αστέρων.

Το φάσμα του μ Πηγάσου υποδηλώνει ότι ανήκει στην τάξη λαμπρότητας των γιγάντων, που έχουν εξαντλήσει τα αποθέματα υδρογόνου στους πυρήνες τους και αρχίζουν να εξελίσσονται πέρα από την Κύρια ακολουθία. Η μάζα του είναι 30% μεγαλύτερη από αυτή του Ήλιου, ή κατά τους Mishenina et al. (2006) 2,7 φορές μεγαλύτερη, αλλά ο μ Πηγάσου έχει διασταλεί σε όγκο σχεδόν χιλιαπλάσιο από τον όγκο του Ήλιου. Η ενεργός θερμοκρασία της αστρικής ατμόσφαιρας είναι περίπου 4950&nbsp;K, δηλαδή μικρότερη από την ηλιακή, και αντιστοιχεί σε κίτρινο χρώμα. Η περιεκτικότητα του μ Πηγάσου σε στοιχεία βαρύτερα από το υδρογόνο και το ήλιο, γνωστή ως μεταλλικότητα, είναι παρόμοια της ηλιακής.

Ο μ Πηγάσου απομακρύνεται από τη Γη και το Ηλιακό Σύστημα με ταχύτητα 13,5 χιλιόμετρα το δευτερόλεπτο (48.700 χιλιόμετρα την ώρα).

## Παραπομπές

## Δείτε επίσης
* Κατάλογος αστέρων του Πηγάσου

Μ Πηγασου
Μ
Κατηγορία:Γίγαντες αστέρες τύπου G
Λαρισαϊκός

Ο **Λαρισαϊκός** μπορεί να αναφέρεται σε διαφορετικά άρθρα που αφορούν τον αθλητισμό.

* Α.Π.Ο. Λάρισας Λαρισαϊκός, ιστορικό αθλητικό σωματείο της Λάρισας με έτος ίδρυσης το 1930, το οποίο συγχωνεύτηκε και διαλύθηκε το 1964.
* Α.Ο. Λαρισαϊκός, αθλητικό σωματείο της Λάρισας με έτος ίδρυσης το 1976 που υφίσταται μέχρι και σήμερα.
* **Α.Π.Ο. Λαρισαϊκός Αγίου Παύλου**, αθλητικό σωματείο μέ έδρα τον Άγιο Παύλο στην Αθήνα το οποίο ιδρύθηκε το 1927 και υφίσταται μέχρι και σήμερα.
* **Λαρισαϊκός - Τιτάνες**, αθλητικό σωματείο της Λάρισας που διατηρεί τμήματα κλασικής και τεχνικής κολύμβησης και προήλθε από συγχώνευση των τμημάτων του Λαρισαϊκού και των Τιτάνων Λάρισας το 2003.
* **Φιλαθλητικος Λαρισαϊκός Σύλλογος**, αθλητικό σωματείο της Λάρισας με έτος ίδρυσης το 1990 που διατηρεί τμήματα πετοσφαίρισης γυναικών και κορασίδων και αγωνίζεται στην Α1 Πετοσφαίρισης Γυναικών.
23ο Συνέδριο του Κομμουνιστικού Κόμματος της Σοβιετικής Ένωσης

Το **23ο Συνέδριο του Κομμουνιστικού Κόμματος της Σοβιετικής Ένωσης** (Μόσχα, 29 Μαρτίου - 8 Απριλίου 1966), έγινε με 6.000 αντιπροσώπους και είχε ως στόχο τη «[β]ελτίωση στη λειτουργία των σοβιέτ [που] πρέπει να γίνεται στη βάση του παραπέρα [εκ]δημοκρατισμού τους. Πρέπει να ανέβει πιο υψηλά η σημασία των συνόδων των σοβιέτ των βουλευτών των εργαζομένων, να παρασχεθεί στα τοπικά σοβιέτ μεγαλύτερη αυτοτέλεια στη λύση των οικονομικών, των δημοσιονομικών ζητημάτων και των ζητημάτων γης, στην καθοδήγηση των επιχειρήσεων της τοπικής βιομηχανίας, της βιοτικής και της κοινωνικής - πολιτιστικής εξυπηρέτησης του πληθυσμού …».

Οι εργασίες έγιναν χωρίς την παρουσία του Κομμουνιστικού Κόμματος της Κίνας, και της Αλβανίας με τα οποία υπήρξε ρήξη. Το Κομμουνιστικό Κόμμα της Κίνας δεν αποδέχθηκε την πρόκληση και έστειλε επιστολή αναφέροντας ότι «η χώρα που γέννησε τον λενινισμό είναι σήμερα το κέντρο του παγκόσμιου ρεβιζιονισμού».

Μίλησε ο Λεονίντ Μπρέζνιεφ, για τον οποίο θεωρήθηκε ότι ενίσχυσε τη θέση του και τον συγκεντρωτισμό στο Κομμουνιστικό Κόμμα της Σοβιετικής Ένωσης και το κράτος. Επανέφερε τη θέση του Γενικού Γραμματέα (αντικατέστησε το λιγότερο ισχυρό αξίωμα του Πρώτου Γραμματέα) και το Πολιτικού Γραφείου (αντικατέστησε το Προεδρείο της Κεντρικής Επιτροπής). 

Στο Πολίτμπιρο επανεκλέχθηκαν τα στελέχη της προηγούμενης ηγεσίας (όπως οι Νικολάι Ποντγκόρνι, Αλεξέι Κοσίγκιν, Μιχαήλ Σουσλόφ και ο Λεονίντ Μπρέζνιεφ), με εξαίρεση τον Αναστάς Μικογιάν («για λόγους υγείας»)

## Παραπομπές


Κατηγορία:Κομμουνιστικό Κόμμα της Σοβιετικής Ένωσης
Κατηγορία:1966
Διεθνής Ένωση Παγκόσμιων Αγώνων

Η **Διεθνής Ένωση Παγκόσμιων Αγώνων** (αγγλικά: *International World Games Association*, **IWGA**) είναι μια διεθνής ένωση, αναγνωρισμένη από τη ΔΟΕ, η οποία διεξάγει κάθε τέσσερα χρόνια από το 1981, αθλητικές διοργανώσεις πολλών αγωνισμάτων που ονομάζονται Παγκόσμιοι Αγώνες.

## Ιστορία
Η IWGA ιδρύθηκε κατά τη διάρκεια του 1980 στη Σεούλ της Κορέας, ως «Παγκόσμιο Συμβούλιο Αγώνων» (World Games Council) από 12 διεθνείς αθλητικές ομοσπονδίες με παγκόσμια εμβέλεια, οι οποίες δεν αποτελούσαν ακόμη μέρος των Ολυμπιακών Αγώνων. Η πρόθεση ήταν να αυξηθεί η δημοτικότητα των αθλημάτων που εκπροσωπούνται από αυτές τις ομοσπονδίες. Η IWGA συγκροτήθηκε σύμφωνα με το ελβετικό δίκαιο ως μη κυβερνητική οργάνωση, μη κερδοσκοπικού χαρακτήρα. Το 1984, το «Παγκόσμιο Συμβούλιο Αγώνων» σε «Διεθνή Ένωση των Παγκόσμιων Αγώνων». Από την ίδρυσή της, ο αριθμός των ομοσπονδιών μελών έχει αυξηθεί σε 39, με την πιο πρόσφατη εισδοχή να είναι της Διεθνούς Ομοσπονδίας Σάμπο και της Διεθνούς Ομοσπονδίας Γοσού τον Μάιο του 2021.

## Ιδιότητα του μέλους
Οι ομοσπονδίες που σκοπεύουν να γίνουν μέλη της IWGA, πρέπει να αποτελούν μέρος της Παγκόσμιας Ένωσης Διεθνών Αθλητικών Ομοσπονδιών (GAISF). Η ίδια η IWGA είναι επίσης μέλος της GAISF και εκπροσωπείται στο συμβούλιο της. Αθλήματα για τα οποία υπάρχει η πρόθεση να αναγνωριστούν από τη IWGA, πρέπει να έχουν παγκόσμια εμβέλεια, όπως επίσης δεν πρέπει να εμπεριέχονται στο πρόγραμμα των Ολυμπιακών Αγώνων.

Το ανώτατο όργανο της IWGA είναι η γενική συνέλευση που λαμβάνει χώρα κάθε τέσσερα έτη, ένα χρόνο έπειτα από τη διεξαγωγή των Παγκόσμιων Αγώνων. Η γενική συνέλευση εκλέγει επταμελή εκτελεστική επιτροπή με θητεία τέσσερα χρόνια και επίσης αποφασίζει για τις διοργανώτριες πόλεις των Παγκόσμιων Αγώνων.

## Παραπομπές


## Εξωτερικοί σύνδεσμοι
* 

Κατηγορία:Διεθνής Ολυμπιακή Επιτροπή
Επιχείρηση ηλιοτρόπιο

Η **Επιχείρηση Ηλιοτρόπιο** ήταν η πρώτη επιχείρηση των γερμανικών στρατευμάτων σε αφρικανικό έδαφος. Πραγματοποιήθηκε από την 5η Ελαφριά Μεραρχία και την 5η Μεραρχία Πάντσερ, που μόλις είχαν φτάσει για να ενισχύσουν τη 10η Ιταλική Στρατιά που είχε καταστραφεί σχεδόν ολοκληρωτικά στην Επιχείρηση Πυξίδα (9 Δεκεμβρίου 1940 - 9 Φεβρουαρίου 1941). Κάτω από τις διαταγές του ταξίαρχου Έρβιν Ρόμελ οι Γερμανοί κατάφεραν με σχετική ευκολία να απωθήσουν τους Βρετανούς (εκτός από την 9 Αυστραλιανή Μεραρχία στο Τομπρούκ) στην Αίγυπτο ξεκινώντας έναν πόλεμο δύο ετών γνωστό ως Πόλεμο Της Δυτικής Ερήμου.

## Παραπομπές


Κατηγορία:Στρατιωτικές Επιχειρήσεις του Β' Παγκοσμίου Πολέμου στην Βόρεια Αφρική
Λουνά 9

Το **Λουνά 9** (*Луна-9*) ήταν μία μη επανδρωμένη διαστημική αποστολή του προγράμματος Λουνά της Σοβιετικής Ένωσης για την εξερεύνηση της Σελήνης κι ένα σημαντικό επεισόδιο στη διαστημική κόντρα Σοβιετικής Ένωσης και Ηνωμένων Πολιτειών της Αμερικής τη δεκαετία του 1960.

Στις 3 Φεβρουαρίου του 1966, η ανθρωπότητα πανηγύρισε την υλοποίηση ενός ακόμη από τα αρχαιότερα όνειρά της, καθώς το σοβιετικό μη επανδρωμένο διαστημόπλοιο Λουνά 9 έγινε το πρώτο διαστημικό όχημα που προσεδαφίστηκε, και μάλιστα ομαλά, στη Σελήνη. Η προσελήνωση του Λουνά 9 αποτέλεσε άθλο για την εποχή του. 

Το σκάφος είχε πλάτος μόλις 60 εκατοστά και βάρος 100 κιλά (στη Γη -στη Σελήνη είχε βάρος 17 κιλά). Εξοπλισμένο με αυτόματα συστήματα που του επέτρεπαν να μετακινείται, με τηλεοπτική κάμερα και δορυφορική κεραία, το διαστημόπλοιο προσεδαφίστηκε στον λεγόμενο Ωκεανό των Καταιγίδων και μετέδωσε στη Γη εξαιρετικής ποιότητας φωτογραφίες του σεληνιακού εδάφους - τόσο καλές ώστε να διακρίνονται πετραδάκια διαμέτρου δύο εκατοστών. Οι εικόνες αυτές ανέτρεψαν τις επικρατούσες εικασίες, που έκαναν λόγο για ένα παχύ στρώμα σκόνης στην επιφάνεια της Σελήνης, αποκαλύπτοντας ένα βραχώδες, σπογγοειδές έδαφος, απολύτως ικανοποιητικό για την προσελήνωση όχι μόνο διαστημοπλοίων αλλά και αστροναυτών. Μετά τον άθλο του Λοουνά 9, το όνειρο για την αποστολή επανδρωμένης πτήσης στη Σελήνη φάνταζε πιο κοντινό από κάθε άλλη φορά, καθώς είχε λυθεί το θεμελιώδες ερώτημα ασφάλειας των μελλοντικών αστροναυτών.
## Παραπομπές


Κατηγορία:Πρόγραμμα Λουνά
Κατηγορία:Διαστημικές αποστολές το 1966
Ιππόδρομος του Αγίου Μάμαντα

Ο **Ιππόδρομος του Αγίου Μάμαντα** ήταν χώρος δημόσιας ψυχαγωγίας που προοριζόταν για ιπποδρομίες και αρματοδρομίες στην πόλη της Κωνσταντινούπολης και στην Βυζαντινή Αυτοκρατορία. Ο Ιππόδρομος βρισκόταν στην , τότε, συνοικία του Αγίου Μάμαντα, το σημερινό Πέραν.

Ο Ιππόδρομος ή Κίρκος του Αγίου Μάμαντα ήταν μικρότερος αλλά εξίσου σημαντικός και γνωστός με τον Μεγάλο Ιππόδρομο της πόλης, αφού σε αυτόν συμμετείχαν σε αγωνίσματα σαν Ηνίοχοι αρκετοί αυτοκράτορες, ενώ είχαν γίνει σε αυτόν σημαντικά γεγονότα. Αγώνισματα στον εν λόγω ιππόδρομο γίνονταν αρχικά ταυτόχρονα την ίδια μέρα με τον μεγάλο αλλά και τους άλλους μικρότερους ιπποδρόμους της πόλης για να αποφεύγεται η μεγάλη μετακίνηση θεατών, πλήθους.

## Παραπομπές


## Πηγές
* Γιατσής Σωτήριος (1988, Αριστοτέλειο Πανεπιστήμιο Θεσσαλονίκης (ΑΠΘ)), ''Το θέαμα του ιπποδρόμου και οι σωματικές ασκήσεις στο Βυζάντιο''

Κατηγορία:Χώροι δημοσίων θεαμάτων της Βυζαντινής Κωνσταντινούπολης
Κατηγορία:Αθλητισμός στη Βυζαντινή Αυτοκρατορία
Ξυλόκερκος

Ο **Ξυλόκερκος** ήταν χώρος δημόσιας ψυχαγωγίας, ιππόδρομος στην πόλη της Κωνσταντινούπολης και στην Βυζαντινή Αυτοκρατορία

Ο Ιππόδρομος βρισκόταν έξω από τα τείχη της πόλης και συγκεκριμένα έξω από την Πύλη του Χαρρισίου. Κατασκευάστηκε από τον αυτοκράτορα Κωνσταντίνο Α΄.

Ο Ξυλόκερκος ήταν ξύλινος ιππόδρομος και σε αυτή την ιδιότητα του οφείλη την ονομασία του, ξύλο + κίρκος. Πιστεύεται ότι είχε κατασκευαστεί για τους πιο φτωχούς κατοίκους που ζούσαν εκτός των τειχών.

## Παραπομπές


## Πηγές
* Γιατσής Σωτήριος (1988, Αριστοτέλειο Πανεπιστήμιο Θεσσαλονίκης (ΑΠΘ)), ''Το θέαμα του ιπποδρόμου και οι σωματικές ασκήσεις στο Βυζάντιο''

Κατηγορία:Χώροι δημοσίων θεαμάτων της Βυζαντινής Κωνσταντινούπολης
Κατηγορία:Αθλητισμός στη Βυζαντινή Αυτοκρατορία
Ιωάννης Κοντοβράκης

Ο **Ιωάννης Κοντοβράκης** (1900 – 24 Αυγούστου 1994), του Παναγιώτη, ήταν Έλληνας πολιτικός, που διετέλεσε βουλευτής στην εκλογική περιφέρεια Αργολίδας.

## Βιογραφία
Γεννήθηκε στο Κρανίδι το 1900 και σπούδασε νομικά στο Πανεπιστήμιο των Αθηνών. Σταδιοδρόμησε ως δικηγόρος στην Αθήνα, από την ηλικία των 30 ετών.

Εξελέγη βουλευτής Ερμιονίδος με τον Ελληνικό Συναγερμό το 1952, Αργολιδοκορινθίας με την  ΕΡΕ το 1956 και Αργολίδας με την ΕΡΕ το 1958, 1961 και 1963. 

Μεταπολιτευτικά εντάχθηκε στη Νέα Δημοκρατία, με την οποία εξελέγη βουλευτής Αργολίδας το 1974 και το 1977. Τον Δεκέμβρη του 1974 εξελέγη Β΄ Αντιπρόεδρος της Βουλής.

Πέθανε στην Αθήνα και κηδεύτηκε στις 25 Αυγούστου 1994 από τον ιερό ναό Αγίου Διονυσίου.

Ήταν παντρεμένος με την Ελένη Ανδρουτσοπούλου και απέκτησαν δύο κόρες , τη Μάντα και τη Λίζα.
 
## Παραπομπές


Κατηγορία:Βουλευτές Αργολιδοκορινθίας
Κατηγορία:Βουλευτές Ερμιονίδος
Κατηγορία:Βουλευτές Αργολίδος
Κατηγορία:Βουλευτές εκλεγμένοι με τον Ελληνικό Συναγερμό
Κατηγορία:Βουλευτές εκλεγμένοι με την ΕΡΕ
Κατηγορία:Βουλευτές εκλεγμένοι με τη Νέα Δημοκρατία
Κατηγορία:Αντιπρόεδροι της Βουλής των Ελλήνων
Ευρυσθέας Μαγιάκος

Ο **Ευρυσθέας Μαγιάκος** (1893 - ;) ήταν Έλληνας στρατιωτικός.
## Βιογραφία
Γεννήθηκε στη Λιβαδειά το 1893 και σπούδασε νομικά. Εργάστηκε ως δικηγόρος από 26 ετών στη Δράμα και έπειτα στη Θεσσαλονίκη.

Διορίστηκε υφυπουργός Εσωτερικών, στη συνέχεια υφυπουργός Αγορανομίας και προσωρινά με καθήκοντα υπουργού Εσωτερικών στις 6 Αυγούστου 1936 στην κυβέρνηση Μεταξά και υπηρέτησε ως τις 15 Μαΐου 1937..

## Παραπομπές


Κατηγορία:Έλληνες υφυπουργοί Εσωτερικών
Κατηγορία:Έλληνες υφυπουργοί Αγορανομίας
Παγκόσμιοι Αγώνες

Οι **Παγκόσμιοι Αγώνες** (αγγλικά: *World Games*), που πραγματοποιήθηκαν για πρώτη φορά το 1981, είναι μια διεθνής αθλητική διοργάνωση πολλών αθλημάτων και αγωνισμάτων, τα οποία δεν συμπεριλαμβάνονται στους Ολυμπιακούς Αγώνες. Διεξάγονται συνήθως κάθε τέσσερα χρόνια, έναν χρόνο μετά τους Θερινούς Ολυμπιακούς Αγώνες. Οι Παγκόσμιοι Αγώνες διοργανώνονται από τη Διεθνή Ένωση Παγκόσμιων Αγώνων (IWGA), υπό την αιγίδα της Διεθνούς Ολυμπιακής Επιτροπής (IOC).

## Διοργανώσεις

## Αθλήματα
Τα αθλήματα που κατά καιρούς έχουν ενταχθεί στο πρόγραμμα των Παγκόσμιων Αγώνων είναι τα εξής:

(με **έντονα γράμματα** όσα περιλαμβάνονται στο πρόγραμμα των αγώνων του 2022)

## Δείτε επίσης
* Συμμετοχή της Ελλάδας στους Παγκόσμιους Αγώνες
*Ευρωπαϊκοί Αγώνες
* Παναμερικανικοί Αγώνες

## Παραπομπές


## Εξωτερικοί σύνδεσμοι

* 

Κατηγορία:Αθλητικές διοργανώσεις
Κατηγορία:Αθλητικές διοργανώσεις που διεξάγονται κάθε τέσσερα χρόνια
Μετρό Ντέγκου

Το **μετρό Ντέγκου**, ή ο **μητροπολιτικός σιδηρόδρομος Ντέγκου** είναι ένα μετρό στην πόλη Ντέγκου της Νότιας Κορέας. Έχει μήκος 83,87 χιλιόμετρα διαδρομής συνολικά, που διανέμονται σε τρεις γραμμές με 91 σταθμούς. Το μετρό εγκαινιάστηκε στις 26 Νοεμβρίου 1997.

## Γραμμές

### Χάρτης Διαδρομής
εναλλ.=Χάρτης διαδρομής του «Μετρό Ντέγκου» στα Ελληνικά|αριστερά|μικρογραφία|537x537εσ|Χάρτης διαδρομής του «Μετρό Ντέγκου» στα Ελληνικά

Κατηγορία:Μεταφορές στη Νότια Κορέα
Γρηγόρης Βουτσινάς

Ο **Γρηγόριος (Γρηγόρης) Βουτσινάς** γεννήθηκε στην Πάτρα (1991) και είναι αθλητής αγωνισμάτων δρόμου αντοχής και μέλος της εθνικής ομάδας. 

## Βιογραφία
Ήταν αθλητής αρχικά του Α.Ο Πέλοπα Πατρών και μετά της Α.Ε.Κ. Είναι 3 φορές πανελληνιονίκης στον Ανώμαλο Δρόμο και έχει κατακτήσει 12 Πανελλήνια μετάλλια από το 2007 έως το 2012 (800 μ., 1.500 μ., 5.000 μ., 3.000 μ. στιπλ, ανώμαλος κλπ.) Είναι χαρακτηριστικό πως πριν κλείσει τα 18 του χρόνια είχε γίνει ο καλύτερος Αχαιός αθλητής όλων των εποχών στα 3.000μ. στιπλ με 9.07.94 κι ένας από τους καλύτερους έφηβους όλων των εποχών στην Ελλάδα.

Έχει συμμετάσχει σε διεθνείς αγώνες, ευρωπαϊκά πρωταθλήματα και βαλκανικούς. Στο πανελλήνιο πρωτάθλημα του 2007 που έγινε στην Αθήνα ήταν δεύτερος στα 1500μ. με επίδοση 4.06.02 κατακτώντας το πρώτο του Πανελλήνιο μετάλλιο σε ηλικία 16 ετών. Το 2008 ήρθε νικητής στα 1500μ. και τρίτος νικητής στα 800μ. Στο βαλκανικό πρωτάθλημα που πραγματοποιήθηκε στη Σερβία ήρθε 4ος στα 1500μ. 

Το 2009 σαν Έφηβος ήταν η καλύτερη χρονιά του καθώς κέρδισε στο πανελλήνιο ανοιχτού στα 3000μ. με φυσικά εμπόδια και κατέλαβε την 2η θέση στα 5000μ. ενώ στα Παπαφλέσσεια στην Καλαμάτα κατάφερε να πιάσει το όριο της κατηγορίας του (9'10'00) με χρόνο 9'08'21 που τον οδήγησε στο Πανευρωπαϊκό Πρωτάθλημα, όπου με ατομικό ρεκόρ 9'07'94 κατάφερε να πλασαριστεί στον τελικό του αγωνίσματος και να πάρει την 11η θέση. Το 2009 κατέκτησε έξι Πανελλήνια μετάλλια, ένα Βαλκανικό και ένα σε 7εθνή συνάντηση και συμμετείχε τέσσερις φορές μέσα στη χρονιά με τα χρώματα της Εθνικής ομάδος. 

Το 2010 ξεκινάει για εκείνον ευνοϊκά κερδίζοντας το Πανελλήνιο Ανωμάλου δρόμου (6000μ.) και κάνοντας επίδοση 9'15'14 στα 3000μ. Φ.Ε στην Πάτρα, ενώ λίγες ημέρες αργότερα ένας σοβαρός τραυματισμός του στερεί το δικαίωμα να διεκδικήσει μια καλύτερη επίδοση κοντά στο 9'04'00 που θα του έδινε το εισιτήριο για το Παγκόσμιο Πρωτάθλημα της κατηγορίας του στο Μόγκτον του Καναδά.

Το 2012 επανέρχεται ξανά και κατακτά τη δεύτερη θέση στα 3000μ. Φ.Ε στην Κατηγορία των Νέων Ανδρών στην Αθήνα.

## Διακρίσεις
* **Πανελλήνιο πρωτάθλημα Ανωμάλου δρόμου**:
Χρυσό: 2009, 2010

Χάλκινο:2008
* **Βαλκανικό πρωτάθλημα** 
1500μ. : 2008(4η θέση)

3000μ. Φυσ.Εμπόδια : Χάλκινο - 2009
* **Πανευρωπαικό Πρωτάθλημα** :
11η Θέση

13η Θέση
* **Πανελλήνιο πρωτάθλημα**
800μ. :  Χάλκινο - 2008

1500μ. : Χρυσό - 2008

Ασημένιο - 2007

Χάλκινο - 2008(κατηγορία Ε και Ν)*

3000μ. Φυσ.Εμπόδια : Χρυσό - 2009(κατηγορία Ε και Ν)*

Ασημένιο - 2012

5000μ. : Ασημένιο - 2009

Μετάλλιο στην κατηγορία Εφήβων και Νέων Ανδρών

## Παραπομπές

## Εξωτερικοί σύνδεσμοι
**Grigoris Voutsinas is talking to Runner Magazine -https://www.youtube.com/watch?v=iYyiAtFY6MA*
**Πρώτος ο Γρηγόρης Βουτσινάς - https://web.archive.org/web/20141013152844/http://www.patrastimes.gr/arthro.php?id=73320*

Κατηγορία:Έλληνες αθλητές δρόμων μεσαίων αποστάσεων
Κατηγορία:Αθλητές στίβου Αθλητικής Ένωσης Κωνσταντινουπόλεως
Ξορύχτι

Το **Ξορύχτι** ή **Ξουρίχτι** είναι οικισμός της Θεσσαλίας στο Πήλιο και την Περιφερειακή Ενότητα Μαγνησίας.

## Γενικά στοιχεία
Το Ξορύχτι βρίσκεται περίπου 45 χιλιόμετρα ανατολικά από την πόλη του Βόλου, κτισμένο σε ύψωμα στις νοτιοανατολικές παρυφές του Πηλίου σε υψόμετρο 500 μέτρων και με θέα το Αιγαίο. Απέχει μόλις 3 χιλιόμετρα ΝΑ. από την Τσαγκαράδα και 30 χιλιόμετρα ΝΑ. από την Ζαγορά (έδρα του δήμου). Η μοναδική παραλία του χωριού είναι ο Λιμνιώνας (Κάτω Ξορύχτι), που είναι κάπως δυσπρόσιτη και αυτό την κάνει ιδιαίτερη.

Το χωριό πήρε το όνομά του εξαιτίας της μεταλλευτικής δραστηριότητας που υπήρχε στην περιοχή. Αυτό αποδεικνύεται και από αρχαιολογικές ανασκαφές που έγιναν στην περιοχή όπου και ανακαλύφθηκε αρχαίο υπόγειο μεταλλείο με συνολικό μήκος διαδρόμων πάνω από 100 μέτρα καθώς υπήρχε έντονη επιφανειακή δραστηριότητα. Όσον αφορά τον τρόπο με το οποίο κτίστηκε το χωριό , σύμφωνα με τις μαρτυρίες των κατοίκων , το χωριό αρχικά βρίσκονταν πιο παραλιακά αλλά εξαιτίας των πειρατικών επιδρομών οι κάτοικοι αναγκάστηκαν να μεταφερθούν προς τα πάνω και να χτίσουν εκ νέου το χωριό γύρω από την εκκλησία.

Τα κύρια αξιοθέατα του χωριού είναι η εκκλησία της Κοίμησης της Θεοτόκου (με μεταβυζαντινές αγιογραφίες του 17ου αιώνα και ξυλόγλυπτο τέμπλο), τα ξωκκλήσια του αλλά και τα παλιά σπίτια που αντιπροσωπεύουν την πηλιορείτικη αρχιτεκτονική. Ένα άλλο εντυπωσιακό αξιοθέατο της ευρύτερης περιοχής είναι το φαράγγι της Τσουνάγκας, το βαθύτερο και πιο απότομο φαράγγι του Πηλίου.

## Διοικητικά στοιχεία
Αναφέρεται επίσημα, μετά την ένωση της Θεσσαλίας με την Ελλάδα, ως *Ξουρίχτι* το 1883 να προσαρτάται στον τότε δήμο Μυρεσίου. Το 1912 ορίστηκε έδρα της ομώνυμης νεοϊδρυθείσας κοινότητας και το 1940 το όνομα του διορθώθηκε σε Ξορύχτιον. Σύμφωνα με το πρόγραμμα ''Καλλικράτης'', μαζί με το Κάτω Ξορύχτι αποτελούν την κοινότητα Ξορυχτίου που υπάγεται στη Δημοτική Ενότητα Μηλεών του Δήμου Νοτίου Πηλίου και σύμφωνα με την απογραφή 2011 έχει ως πληθυσμό 219 κατοίκους.

## Παραπομπές


Κατηγορία:Χωριά της περιφερειακής ενότητας Μαγνησίας
Κατηγορία:Πήλιο
Κατηγορία:Δήμος Ζαγοράς - Μουρεσίου
Σκεπαστός Ιππόδρομος της Κωνσταντινούπολης

Ο **Σκεπαστός Ιππόδρομος της Κωνσταντινούπολης** ήταν χώρος ψυχαγωγίας, αλλά και δικαστικός χώρος, μικρός ιππόδρομος στην πόλη της Κωνσταντινούπολης και στην Βυζαντινή Αυτοκρατορία. Ο Ιππόδρομος ήταν ιδιωτικός, για τον αυτοκράτορα, βρισκόταν μέσα στο *[[Παλάτι της Δάφνης]]* ή *παλάτι του Μεγάλου Κωνσταντίνου* ή *[[Μέγα Παλάτιον|Ιερόν παλάτιον]]* και ήταν εξίσου παλιός όσο ο Μεγάλος Ιππόδρομος. Συγκεκριμένα βρισκόταν στις χαμηλότερες βαθμίδες του παλατιού και ήταν κήπος με τη μορφή ιπποδρόμου που αναφέρεται πρώτη φορά τον 9ο αιώνα.

Τα *[[Πάτρια Κωνσταντινουπόλεως|Πάτρια]]* αναφέρουν ότι κατασκευάστηκε από τον Μέγα Κωνσταντίνο για να ασκούνται σε αυτόν οι αυτοκράτορες. Ονομάστηκε μάλιστα σκεπαστός επειδή αργότερα οι βαθμίδες γύρω από τον στίβο άσκησης σκεπάστηκαν και έγιναν αίθριο. Από κάποιους ερευνητές ταυτίζεται με τον *Καβαλάρην* που αναφέρεται σε διάφορες πηγές. Ο ιππόδρομος χρησιμοποιούνταν και για αυλικές τελετές, επίσης εκεί στάθμευε η αυτοκρατορική φρουρά . 

Ο ιππόδρομος ήταν το κεντρικό δικαστήριο της Κωνσταντινούπολης, αποκαλούνταν *δικαστήριο του Δρουγγάριου ή του Ιπποδρόμου* ενώ λειτουργούσε κι ένα δεύτερο το *δικαστήριο του Βήλου*.
Στον σκεπαστό ιππόδρομο είχε την έδρα του ο Δρουγγάριος της βίγλης αλλά και οι Κριτές της βίγλης όπου εκδίκαζαν εκεί υποθέσεις. Ο Δρουγγάριος ήταν ο ανώτερος όλων των δικαστών της αυτοκρατορίας και λειτουργούσε σαν σημερινός υπουργός δικαιοσύνης. Οι εκδικάσεις των υποθέσεων γίνονταν σε "κελιά" που μαρτυρούνταν ότι είχε ο ιππόδρομος, κάτι που αμφισβητείτε από σύγχρονους ερευνητές που δεν δέχονται ότι ο ιππόδρομος είχε κελιά ή άλλα κτίσματα και ταυτίζουν από κάποιους τα κελιά με τις αψίδες του Μεγάλου ιπποδρόμου ή κατά άλλους τα κελιά ήταν παρακείμενα κτίρια στον ιππόδρομο.

Τον 8ο αιώνα φαίνεται ο ιππόδρομος να καταργήθηκε και να χρησιμοποιείτε ο χώρος του σαν είσοδος του παλατιού, ενώ συνέχισε σαν δικαστήριο να εκδικάζονται εκεί υποθέσεις έως τουλάχιστον της Λατινικής κατάκτησης της πόλης.

## Παραπομπές


## Πηγές
* Γιατσής Σωτήριος (1988, Αριστοτέλειο Πανεπιστήμιο Θεσσαλονίκης (ΑΠΘ)), ''Το θέαμα του ιπποδρόμου και οι σωματικές ασκήσεις στο Βυζάντιο''
* Γκουτζιουκώστας, Ανδρέας (2004, Αριστοτέλειο Πανεπιστήμιο Θεσσαλονίκης (ΑΠΘ)), Η απονομή δικαιοσύνης στο Βυζάντιο (9ος-12ος αιώνες): τα δικαιοδοτικά όργανα και τα δικαστήρια της πρωτεύουσας

Κατηγορία:Χώροι δημοσίων θεαμάτων της Βυζαντινής Κωνσταντινούπολης
Κατηγορία:Αθλητισμός στη Βυζαντινή Αυτοκρατορία
Κατηγορία:Βυζαντινό Δίκαιο
Γιόνγιν

Η πόλη **Γιόνγιν** (*Yongin*, Χάνγκουλ: 용인) είναι μία πόλη της Επαρχίας Γκιόνγκι, δηλαδή το Γκιόνγκι-ντο της Νότιας Κορέας. Η πόλη έχει 909.425 κατοίκους, σύμφωνα με την απογραφή του 2011. Η έκταση της πόλης είναι 591,36 χλμ<sup>2</sup>.

Κατηγορία:Πόλεις της Νότιας Κορέας